open-index/open-wikipedia-markdown huggingface dataset:
สุรเชษฐ์ ขวัญใน

**สุรเชษฐ์ ขวัญใน** (18 สิงหาคม พ.ศ. 2522 – ) เป็นทั้งนักมวยปล้ำฟรีสไตล์ และนักมวยปล้ำเกรโก-โรมัน ชาวไทย ผู้ได้รับรางวัลเหรียญเงินจากการแข่งมวยปล้ำในซีเกมส์ 1997 รุ่น 76 กก. ที่จาการ์ตา ประเทศอินโดนีเซีย, รางวัลเหรียญเงินจากการแข่งมวยปล้ำในซีเกมส์ 2003 รุ่น 74 กก. ที่ฮานอย ประเทศเวียดนาม และรางวัลเหรียญเงินจากการแข่งมวยปล้ำในซีเกมส์ 2009 รุ่น 84 กก. ที่เวียงจันทน์ ประเทศลาว ซึ่งภายหลัง เขาได้เป็นผู้ฝึกสอนมวยปล้ำให้แก่วิไลวรรณ ทองก่ำ

## อ้างอิง

หมวดหมู่:นักกีฬามวยปล้ำชายชาวไทย
หมวดหมู่:นักมวยปล้ำฟรีสไตล์ชาวไทย
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:นักกีฬาชาวไทย
หมวดหมู่:ผู้ฝึกสอนมวยปล้ำ
หมวดหมู่:ผู้ฝึกสอนทีมชาติ
มาฬิคาวิละ

**มาฬิคาวิละ** (; Maligawila หรือ Maligavila) เป็นหมู่บ้านในประเทศศรีลังกา ตั้งอยู่ห่างจากโมนราคละในอำเภอโมนราคละไปทางทิศใต้ประมาณ  หมู่บ้านนี้มีความสำคัญในฐานะแหล่งโบราณคดีที่ค้นพบโบราณวัตถุสำคัญ เช่น พระพุทธรูปแห่งมาฬิคาวิละ ที่สูง 11-12 เมตร ถือเป็นพระพุทธรูปแกะสลักแบบยืนเดี่ยว (free-standing) ที่สูงที่สุดองค์หนึ่งในประวัติศาสตร์ และเป็นจุดหมายปลายทางการท่องเที่ยวที่สำคัญของภูมิภาคนี่ อีกโบราณวัตถุที่สำคัญคือรูปพระโพธิสัตว์อวโลกิเตศวรความสูง  ทั้งหมดค้นพบในทศวรรษ 1950s และเชื่อว่าสร้างขึ้นในศตวรรษที่ 7 โดยดำรัสของเจ้าชายอัคฆโพธิ นอกจากนี้ยังมีการค้นพบเสาอายุศตวรรษที่ 10 ตั้งขึ้นในรัชสมัยของกษัตริย์มหินทะที่สี่ (956-972)

## อ้างอิง

หมวดหมู่:แหล่งโบราณคดีในประเทศศรีลังกา
พระพุทธรูปมาฬิคาวิละ

**พระพุทธรูปมาฬิคาวิละ** (; *มาฬิคาวิละ พุทุ ปิฬิมะยะ*, Maligawila Buddha statue) เป็นพระพุทธรูปยืนในหมู่บ้านมาฬิคาวิละ ประเทศศรีลังกา พระพุทธรูปนี้แกะสลักจากหินปูน โดยเจ้าชายอัคคโพธิในศตวรรษที่ 7 พระพุทธรูปนี้ค้นพบในปี 1951 ในสภาพแตกหักเป็นชิ้น การบูรณะแล้วเสร็จในปี 1980 ภายใต้การนำของประธานาธิบดีในเวลานั้น ราณาสิงหะ เปรมทาส

พระพุทธรูปมีความสูง  และถือเป็นหนึ่งในตัวอย่างของพระพุทธรูปยืนที่งดงามที่สุดของลังกาโบราณ ร่วมกับพระพุทธรูปอวุกานะ และ พุทุรุวะกาละ ซากโดยรอบบ่งบอกว่าในอดีตมีการสร้างวิหารคลุม โดยมีขนาดกว้างและยาวประมาณ 

ตามพงศาวดารโบราณ จุลวงศ์ ระบุว่าพระพุทธรูปสร้างขึ้นในศตวรรษที่ 7 โดยเจ้าชายอัคคโพธิแห่งรุหุนะ ซึ่งสร้างปัทมวิหารควบคู่กับพระพุทธรูปที่นี่

## อ้างอิง

หมวดหมู่:พระพุทธรูปในประเทศศรีลังกา
การลบมุม

**การลบมุม** หรือ **การลบคม** (; **แชมเฟอร์**  หร่อ ) เป็นเทคนิกที่ทำให้เกิดมุมเชื่อมต่อระหว่างสองหน้าตัดของวัตถุ บ้างอาจนิยามให้เป็นชนิดย่อยหนึ่งของเบเวล และโดยทั่วไปมักทำกับหน้าตัดที่ทำมุมฉากกัน โดยนิยมลบมุม 45° มีใช้เทคนิกการลบมุมทั้งในงานไม้, เฟอร์นิเจอร์, ฟอร์มเวิร์กคอนกรีต, กระจก เป็นต้น โดยในสาขาการผลิตเฟอร์นิเจอร์ มีคำเรียกการลบมุมชนิด **ลาร์กส์ทัง** () ซึ่งมีส่วนโค้งตรงปลายมนออก

ในทางสถาปัตยกรรม มีการลบมุมเพื่อประโยชน์ทางการใช้งานและทั้งเพื่อสุนทรียภาพ ดังเช่นปรากฏในแปลนพื้นของทัชมาฮาลอันเป็นลูกบาศก์ลดมุมทั้งสี่

ในทางผังเมือง มีการลบมุมสำหรับถนนขอบมุม (street corners) เพื่อการออกแบบบล็อกเมือง ดังที่ปรากฏในผังเมืองของบาร์เซโลนาและหลายเมืองในประเทศสเปน, ไถจง ประเทศไต้หวัน และปอนเซ ป็วยร์โตริโก

## อ้างอิง

## แหล่งข้อมูลอื่น
*
*

หมวดหมู่:การออกแบบอิเล็กทรอนิกส์
หมวดหมู่:วิศวกรรมอิเล็กทรอนิกส์
หมวดหมู่:คำศัพท์งานโลหะ
หมวดหมู่:งานไม้
ยังนย็อม

**ยังนย็อม** (, ฮันจา: 藥念) เป็นชื่อเรียกเครื่องปรุงรสที่ใช้ในอาหารเกาหลี นอกจากจะใช้ปรุงรสอาหาร เช่น ไก่ทอด (ไก่ยังนย็อม) แล้ว ยังใช้ราดใส่ ยากินิกุ กิมจิ ชีแก นามุล เป็นต้น

## ภาพรวม
ทำโดยการรวมส่วนผสมอื่น ๆ หลายอย่าง อันได้แก่ โคชูจัง, ทเว็นจัง (มิโซะเกาหลี), คันจัง (ซีอิ๊วเกาหลี) เข้าด้วยกัน รวมถึง พริกป่น น้ำมันงา งา น้ำตาล กระเทียม และ ขิง นอกจากนี้ยังอาจใช้ ผลไม้ เช่น สาลี่

ชื่อ "ยังนย็อม" เขียนเป็นอักษรจีนว่า 藥念 มีพื้นฐานมาจากความคิดที่ว่าอาหารกลายเป็นยา ยา และอาหารมีต้นกำเนิดเดียวกัน

อักษร 藥 ออกเสียงในภาษาเกาหลีว่า "ยัก" (약) แต่เนื่องจากกฎการแปลงพัดชิมเมื่อตามด้วยเสียงพยัญชนะนาสิก "น" (ㄴ) ทำให้ "ก" (ㄱ) เปลี่ยนเป็น "ง" (ㅇ) กลายเป็น "ยัง" (양) จึงอ่านว่า "ยังนย็อม" (양념) ไม่ใช่ "ยักนย็อม" ตามรูปเดิม

## อ้างอิง

หมวดหมู่:เครื่องปรุงรสเกาหลี
ไก่ยังนย็อม

**ไก่ยังนย็อม** หรือ **ยังนย็อมชีคิน** (, ฮันจา: ) เป็นไก่ทอดชนิดหนึ่งของเกาหลี ปรุงรสด้วยซอสยังนย็อม ซึ่งมีรสหวานและเผ็ด ทำจาก โคชูจัง กระเทียม น้ำตาล และเครื่องเทศอื่น ๆ ในเกาหลีมักรับประทานเป็นอันจู (안주) นักข่าวนักชิมอาหารของเดอะนิวยอร์กไทมส์ จูเลีย มอสกิน (Julia Moskin) กล่าวถึงไก่ยังนย็อมไว้ว่าเป็น "สุดยอดของไก่ทอดเกาหลี" ที่นอกประเทศเกาหลียังเป็นที่รู้จักในฐานะไก่ทอดเกาหลี

## นิรุกติศาสตร์

ในประเทศเกาหลีใต้ คำว่า "ชีคิน" บางครั้งก็หมายถึง "ไก่ย่าง" แต่โดยพื้นฐานแล้วมักหมายถึงไก่ทอด  ส่วนคำว่า "ยังนย็อม" (약념) แปลว่า "ปรุงรส" ดังนั้น "ยังนย็อมชีคิน" จึงหมายถึง "ไก่ทอดปรุงรส" ในภาษาเกาหลี

## ประวัติศาสตร์
ไก่ทอดได้รับความนิยมในเกาหลีใต้ในช่วงปี 1970 โดยในปี 1977 ได้มีการเปิดร้านอาหารไก่ทอดร้านแรกในเกาหลีใต้ Lim's Chicken ขึ้น 

ยุน จงกเย (윤종계) ผู้ริเริ่มคิดค้นไก่ยังนย็อมขึ้นได้กล่าวว่า เขาคิดขึ้นมาได้หลังจากวิเคราะห์อาหารที่เหลือจากลูกค้าที่ร้านอาหารของเขา

## แบรนด์แฟรนไชส์หลัก

* Bb.q chicken
* บีเอชซีชิกเกน
* บอนชอนชิกเกน
* เนเนชิกเกน
* เพลิคานา
* คโยชนชิกเกน
* คริสปีชิกเกน

## อ้างอิง

หมวดหมู่:ไก่ทอด
วีฟวร์

**วีฟวร์** () หรือ **กีฟวร์** () เป็นสัตว์ร้ายในเรื่องปรัมปราของประเทศฝรั่งเศส กล่าวกันว่า เป็นสัตว์เลื้อยคลาน ลำตัวยาวคล้ายงู มีเท้าสี่เท้าแต่จะมองเห็นได้เพียงคู่เดียว และมีหัวเป็นมังกร บางแห่งว่ามีเขาอยู่บนกระหม่อม มีลมหายใจเป็นพิษ มีความดุร้ายอย่างยิ่ง บางครั้งออกทำร้ายโดยมิได้ถูกยั่วยุ เดิมสัตว์ร้ายเหล่านี้พบเห็นได้มากในแถบชนบทช่วงยุคกลางของประเทศฝรั่งเศส แต่เนื่องจากสัตว์เหล่านี้หวาดกลัวมนุษย์เปลือยกาย ถ้าได้เห็นก็จะรู้สึกอุจาดสายตาจนต้องเบือนหน้าหนี จึงพากันไปอาศัยอยู่ในที่ห่างไกลชุมชนหรือผู้คน เช่น ในป่า ในแอ่งน้ำ และในสถานที่ชื้นแฉะ ข้อนี้เป็นสาเหตุหลักที่ทุกวันนี้สัตว์เหล่านี้ไม่เป็นที่พบเห็นอีก

แซมซันแห่งโดล นักบุญชาวเวลส์ อ้างว่า ครั้งหนึ่งตนได้พบนักบุญซูเลียวซึ่งตกอับแต่พยายามหาอาหารชั้นดีมาให้ศิษยานุศิษย์รับประทาน นักบวชรูปหนึ่งในกลุ่มศิษย์นั้นไม่พอใจกับสภาพอาหาร จึงลักขนมปังก้อนหนึ่งมาและซ่อนไว้ในเสื้อ ในทันใดนักบวชรูปนั้นก็ดิ้นทุรนทุราย นักบุญซูเลียวจึงแหวกอกเสื้อเขาออกดู พบขนมปังที่ลักมา จึงตำหนิ และดึงตัววีฟวร์ออกจากเสื้อเขาให้ แล้วทำพิธีปัดเสนียด และสั่งชายอีกผู้หนึ่งให้โยนสัตว์ร้ายนั้นทิ้งลงมาจากดาดฟ้าอาคาร

คำว่า "วีฟวร์" หรือ "กีฟวร์" ในภาษาฝรั่งเศส มาจากภาษาละตินว่า "vīpera" แปลว่างู ซึ่งเป็นรากศัพท์เดียวกับคำในภาษาอังกฤษว่า "viper" ซึ่งแปลว่างู และ "wyvern" ซึ่งหมายถึงสัตว์ร้ายชนิดหนึ่งคล้ายมังกร

## อ้างอิง

## บรรณานุกรม

* 
* 
* 

หมวดหมู่:มังกร
หมวดหมู่:คติชนฝรั่งเศส
เมธี เทพาคำ

**เมธี เทพาคำ** (8 ตุลาคม พ.ศ. 2535 – ) เป็นนักมวยปล้ำฟรีสไตล์ทีมชาติไทย เขาได้รับรางวัลเหรียญทองจากการแข่งมวยปล้ำในซีเกมส์ 2011 รุ่น 96 กก. ที่ปาเล็มบัง ประเทศอินโดนีเซีย และรางวัลเหรียญเงินจากการแข่งมวยปล้ำในซีเกมส์ 2013 รุ่น 84 กก. ที่ย่างกุ้ง ประเทศพม่า

นอกจากนี้ เขายังเป็นครูที่โรงเรียนน้ำริดวิทยา

## อ้างอิง

หมวดหมู่:นักกีฬามวยปล้ำชายชาวไทย
หมวดหมู่:นักมวยปล้ำฟรีสไตล์ชาวไทย
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:นักกีฬาชาวไทย
หมวดหมู่:ครูชาวไทย
โยเอล

**โยเอล** (, ;  – *Yōʾēl*;  – *Iōḗl*;  – *Yu'il*) เป็นผู้เผยพระวจนะในคัมภีร์ไบเบิล เป็นผู้เผยพระวจนะน้อยลำดับที่ 2 จากทั้งหมด 12 คน และเป็นผู้เขียนของหนังสือโยเอลซึ่งมีฉากเป็นช่วงต้นยุคอัสซีเรีย นักวิชาการมองว่าหนังสือโยเอลเขียนเสร็จสมบูรณ์ในยุคราชอาณาจักรทอเลมี (ประมาณ 301-201 ปีก่อนคริสตกาล) เนื่องจากในหนังสือมีการอ้างถึงข้อความในหนังสือเล่มอื่น ๆ ที่เขียนขึ้นก่อนหน้า และมองมุมมองเกี่ยวกับพระยาเวห์และบรรดาประชาชาติ

## อ้างอิง

## บรรณานุกรม

*
* 
*
*
*

## แหล่งข้อมูลอื่น
* Four Prophets at Chabad.org

หมวดหมู่:หนังสือโยเอล
หมวดหมู่:นักบุญจากพันธสัญญาเดิม
ไฟหมุน

**ไฟหมุน** หรือ **ปีศาจไฟ** คือ ลมหมุน ที่เกิดจาก ไฟ และมักประกอบด้วย เปลวไฟ หรือ ขี้เถ้า อย่างน้อยบางส่วน ไฟหมุนเริ่มต้นจากลมหมุน ซึ่งมักจะมองเห็นได้จาก ควันไฟ และอาจเกิดขึ้นเมื่อความร้อนที่เพิ่มขึ้นอย่างรุนแรงและสภาพลมที่ปั่นป่วนรวมตัวกันจนทำให้เกิดการหมุนวนของอากาศ เอ็ดดี้ การหมุนนี้สามารถหดตัวเป็นพายุทอร์นาโดลักษณะคล้ายกระแสวนที่ดูดเศษซากและก๊าซที่ติดไฟเข้าไป

ปรากฏการณ์นี้บางครั้งถูกเรียกว่า **ทอร์นาโดไฟ**, **ไฟนาโด**, **การหมุนวนของไฟ**, หรือ **ทอร์นาโดไฟหมุน** แต่คำเหล่านี้มักหมายถึงปรากฏการณ์ที่แตกต่างกัน ซึ่งเกิดขึ้นเมื่อไฟมีความรุนแรงจนสร้างพายุทอร์นาโดจริง ๆ ไฟหมุนมักไม่จัดเป็นทอร์นาโด เพราะในกรณีส่วนใหญ่ วอร์เท็กซ์ไม่ได้ขยายตัวจากพื้นดินจนถึงฐานเมฆ นอกจากนี้ แม้ในกรณีดังกล่าว ไฟหมุนก็ไม่ค่อยเป็นพายุทอร์นาโดแบบคลาสสิก เพราะ วอทิซิตี้ เกิดจากลมที่พื้นผิวและการยกตัวจากความร้อน ไม่ได้มาจาก เมโซไซโคลน ที่อยู่ในชั้นอากาศสูง 

ปรากฏการณ์นี้ถูกยืนยันครั้งแรกใน ไฟป่ากรุงแคนเบอร์รา ปี ค.ศ. 2003 และได้รับการยืนยันในไฟป่า ไฟป่าคาร์ ในรัฐแคลิฟอร์เนียปี ค.ศ. 2018 และ ไฟป่าลอยัลตัน ในรัฐแคลิฟอร์เนียและเนวาดาในปี ค.ศ. 2020

## อ้างอิง

## อ่านหนังสือเพิ่ม
* 

## แหล่งข้อมูลอื่น

* photo fire whirl outback Australia
* 
* Fire tornado video (whirl) 11 September 2012 Alice Springs Australia
* Photo
* www.abc.net.au/news Australian researchers document world-first fire tornado (Canberra). And https://www.theregister.co.uk/2012/11/21/australian_fire_tornado/
* 2013 'Fire Tornado' video. Canberra 2003 groundtrack, lee side spread, weather. 11:08 
* Catalyst story: Fire Tornado
* Another photo
* www.youtube.com Video of a Fire whirl (0:30), Brazil.
* 
* Video of a Fire Tornado in San Diego country 
* Fire Whirl Simulations
* 1923 Great Kanto Earthquake - Fire Tornado | Video  - Check123

หมวดหมู่:ไฟป่า
หมวดหมู่:สภาพอากาศรุนแรงและการพาความร้อน
หมวดหมู่:อันตรายจากสภาพอากาศ
หมวดหมู่:ลม
หมวดหมู่:กระแสน้ำวน
หมวดหมู่:ประเภทของไฟ
ตังเตียว

**ตังเตียว** มีชื่อในภาษาจีนกลางว่า **ต่ง เฉา** () เป็นขุนนางของรัฐง่อก๊กในยุคสามก๊กของจีน

## ประวัติ
ในปี ค.ศ. 258 ซุนหลิมผู้สำเร็จราชการแทนพระองค์แห่งรัฐง่อก๊กปลดซุนเหลียงจากตำแหน่งจักรพรรดิ แล้วส่งซุนเข (孫楷 *ซุน ข่าย*) ผู้เป็นเสนาบดีผู้ดูแลกิจการของเชื่้อพระวงศ์ (宗正 *จงเจิ้ง*) และตังเตียวผู้เป็นเจ้าพนักงานสำนักราชเลขาธิการกลาง (中書郎 *จงชูหลาง*) ให้เป็นเชิญเสด็จซุนฮิวผู้เป็นอ๋องแห่งลองเอี๋ย (琅邪王 *หลังหยาหวาง*) ให้ขึ้นครองราชย์เป็นจักรพรรดิองค์ใหม่ หลังซุนฮิวขึ้นครองราชย์ ทรงตั้งให้ตังเตียวเป็นเซียงโหว (鄉侯) หรือโหวระดับตำบล

เมื่อซุนโฮขึ้นครองราชย์เป็นจักรพรรดิถัดจากซุนฮิวในปี ค.ศ. 264 ตังเตียวก็ได้รับความโปรดปรานอย่างมาก 

ในปี ค.ศ. 269 ตังเตียวได้รับการแต่งตั้งเป็นหัวหน้าสำนำราชเลขาธิการกลาง (中書令 *จงชูลิ่ง*)

ในปี ค.ศ. 271 เบ้งจ๋อง (孟宗 *เมิ่ง จง*) ผู้เป็นเสนาบดีโยธาธิการ (司空 *ซือคง*) เสียชีวิต ตังเตียวได้สืบทอดตำแหน่งเสนาบดีโยธาธิการถัดจากเบ้งจ๋อง

ในปี ค.ศ. 276 เวลานั้นตังเคียวมีตำแหน่งเป็นเสนาบดีมหาดไทย (司徒 *ซือถู*) จักรพรรดิซุนโฮทรงมอบหมายให้ตังเตียวและโจว ฉู่ (周處) ผู้เป็นเสนาบดีพิธีการ (太常 *ไท่ฉาง*) เดินทางไปอำเภอหยางเซี่ยน (陽羨縣 *หยางเซี่ยนเซี่ยน*) เพื่อบวงสรวงฟ้าดินที่เขากั๋วชาน (國山)

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซานกั๋วจื้อ*).

หมวดหมู่:ขุนนางของง่อก๊ก
เมฆอัลโตสเตรตัส อันดูลาตัส

**อัลโตสเตรตัส อันดูลาตัส** เป็นประเภทของเมฆอัลโตสเตรตัส ที่มีลักษณะคลื่นอยู่ภายใน เมฆเหล่านี้อาจเห็นลักษณะคลื่นได้ (โดยปกติเป็น "ฐานที่เป็นคลื่น") แต่บ่อยครั้งที่ไม่สามารถเห็นได้ด้วยตาเปล่า การก่อตัวเหล่านี้จะปรากฏในระยะเริ่มต้นของการไหลกลับที่ไม่เสถียร โดยเฉพาะในพื้นที่ทางตอนใต้ของที่ราบใหญ่ในสหรัฐอเมริกา เมื่อลมผิวดินยังคงเย็นอยู่ แถบเมฆที่เป็นคลื่นจะอยู่ใกล้พื้นผิวการกลับสลับของอุณหภูมิ

บางครั้งเรียกว่า เมฆคลื่น (billow clouds) , เมฆแนวลม (wind row clouds) หรือ เมฆคลื่น (wave clouds) ความหลากหลายของ อันดูลาตัส อาจเป็นองค์ประกอบที่ได้รวมกันหรือองค์ประกอบเดียวที่ยืดข้ามท้องฟ้า

## ดูเพิ่ม
* สภาพอากาศ
* บรรยากาศของโลก
* ประเภทของเมฆ
* รูเจาะนูน

## อ้างอิง

## แหล่งข้อมูลอื่น
* American Meteorological Society's ''Glossary of Meteorology''
* Stormeyes, a website for storm watchers (and storm chasers)
* Weather Photography

หมวดหมู่:สตราตัส
ไม่แม้แต่จะผิด

“**ไม่แม้แต่จะผิด**” เป็นวลีที่ใช้เรียกวิทยาศาสตร์เทียม มีความหมายใกล้เคียงกับคำว่า "ไม่สามารถพิสูจน์ว่าเป็นเท็จได้" วลีนี้ใช้เรียกข้อโต้แย้งหรือคำอธิบายที่อ้างว่าเป็นวิทยาศาสตร์แต่มีการใช้ตรรกะวิบัติหรือการตั้งสมมติฐานแบบคาดเดา ซึ่งไม่สามารถพิสูจน์ว่าเป็นจริงหรือเป็นเท็จได้ ดังนั้นจึงไม่สามารถพิจารณาได้อย่างเป็นวิทยาศาสตร์

## ที่มา
โดยทั่วไปจะถือว่าวลีนี้มาจากว็อล์ฟกัง เพาลี นักฟิสิกส์ทฤษฎีผู้ขึ้นชื่อจากความสามารถในการวิจารณ์ทฤษฏีหรือวิทยานิพนธ์ที่ไม่เป็นวิทยาศาสตร์ "อย่างมีสีสัน" 

รูดอล์ฟ เพียร์ลส์กล่าวว่าครั้งหนึ่งเคยมีเหตุการณ์ที่ "เพื่อนคนหนึ่งนำวิทยานิพนธ์ของนักฟิสิกส์หนุ่มมาให้เพาลีดู เขาเดามันว่าคงไม่มีสาระมากนัก แต่ก็ยังอยากได้ความเห็นของเพาลี เพาลีกล่าวอย่างสลดใจว่า 'มันไม่แม้แต่จะผิดด้วยซ้ำ' " บ้างก็บันทึกไว้ว่า "ไม่ใช่แค่มันไม่ถูก แต่มันไม่แม้แต่จะผิดด้วยซ้ำ" หรือในภาษาเยอรมันซึ่งเห็นภาษาแม่ของเพาลีว่า "" เพิร์ลส์ระบุว่าเรื่องนี้ถูกเล่าต่อๆไปมากจนไม่สามารถหาเค้าเดิมได้ เขากล่าวว่าเขาได้เล่าเฉพาะเรื่องที่เขาได้เห็นมาเป็นการส่วนตัวเท่านั้น นอกจากนี้เพิร์ลส์ยังยกตัวอย่างอื่นขึ้นมานั่นคือ เพาลีเคยตอบเลฟ ลันเดาว่า “สิ่งที่คุณพูดมามันมั่วซะจนแยกไม่ได้ว่ามันไร้สาระหรือไม่”

ในโมเดลนี้ ใช้ในการแบ่งแยกความแตกต่างระหว่างสิ่งที่ไม่ถูกต้องธรรมดา (เช่น เกิดจากข้อผิดพลาดทางข้อเท็จจริงหรือตรรกะทั่วไป) กับสิ่งที่ไม่ถูกต้องอย่างสิ้นเชิงจนไม่สามารถพิสูจน์ความผิดพลาดได้

ปีเตอร์ วอยต์ใช้วลี "ไม่แม้แต่จะผิด" เพื่อหมายถึง "ไม่สามารถพิสูจน์ว่าเป็นเท็จได้"

## อ้างอิง

## แหล่งข้อมูลอื่น
* 

หมวดหมู่:คำศัพท์วิทยาศาสตร์
หมวดหมู่:ปรัชญาวิทยาศาสตร์
หมวดหมู่:วลีภาษาอังกฤษ
เกรก มาซีอาลิส

**เกรกอรี เดวิด มาซีอาลิส** (; 20 พฤษภาคม ค.ศ. 1956 – ) เป็นนักฟันดาบฟอยล์และผู้ฝึกสอนฟันดาบชาวอเมริกัน ซึ่งเคยทำการฝึกสอนให้แก่นันทา จันทสุวรรณสิน นักฟันดาบทีมชาติไทย

## อาชีพ
เขาเป็นตัวสำรองสำหรับการแข่งโอลิมปิกฤดูร้อน 1976 ที่มอนทรีออล และมีกำหนดเปิดตัวในการแข่งโอลิมปิกที่มอสโกเกมส์ใน ค.ศ. 1980 แต่ก็ไม่ได้ลงแข่งเนื่องจากมีการคว่ำบาตรการแข่ง 66 ทีม อย่างไรก็ตาม เขาเป็นหนึ่งในนักกีฬา 461 คนที่ได้รับเครื่องรัฐอิสริยาภรณ์เหรียญทองแห่งรัฐสภาคองเกรสในปีเดียวกัน ต่อมา เขาได้เข้าแข่งโอลิมปิกฤดูร้อน 1984 และ 1988

เขาเป็นผู้ก่อตั้งและหัวหน้าผู้ฝึกสอนของมูลนิธิมาซีอาลิส (MTEAM) ซึ่งเป็นสโมสรกีฬาฟันดาบสากลในซานฟรานซิสโก และตั้งแต่ ค.ศ. 2012 เขาเป็นผู้ฝึกสอนทีมชาติของทีมฟันดาบชุดใหญ่ของสหรัฐ ซึ่งรวมถึงอเล็กซานเดอร์ผู้เป็นบุตรชายของเขา นอกจากนั้น เขาได้พาสโมสรนี้ขึ้นสู่อันดับ 1 ของโลก โดยสมาชิกทั้งสี่คนของสโมสรติดอันดับท็อปเทน รวมถึงไมลส์ แชมลีย์-วัตสัน ได้คว้าแชมป์การแข่งฟันดาบชิงแชมป์โลก 2013 ส่วนซาบรินาซึ่งเป็นลูกสาวของมาซีอาลิส ที่ตอนนี้ได้เป็นรุ่นใหญ่แล้ว ก็เป็นนักฟันดาบฟอยล์ระดับสูงเช่นกัน

## อ้างอิง

## แหล่งข้อมูลอื่น

* 
* the Massialas Foundation official website

หมวดหมู่:ผู้ฝึกสอนฟันดาบสากลชาวอเมริกัน
หมวดหมู่:ผู้ฝึกสอนทีมชาติ
หมวดหมู่:ชาวอเมริกันเชื้อสายกรีก
หมวดหมู่:ศิษย์เก่าจากมหาวิทยาลัยคอร์เนล
หนังสืออาโมส

**หนังสืออาโมส** () เป็นหนังสือเล่มที่ 3 ในหมวดผู้เผยพระวจนะน้อยในพันธสัญญาเดิม (ทานัค) และเป็นเล่มที่ 2 ตามธรรมเนียมของในฉบับเซปทัวจินต์ของกรีก  คัมภีร์ไบเบิลระบุว่าอาโมสเป็นคนร่วมสมัยกับโฮเชยาและอิสยาห์ และกระทำพันธกิจในช่วงประมาณ 750 ปีก่อนคริสตกาลในรัชสมัยของเยโรโบอัมที่ 2 (788–747 BC) แห่งสะมาเรีย (อิสราเอลเหนือ) ในขณะที่อุสซียาห์เป็นกษัตริย์แห่งยูดาห์ กล่าวกันว่าอาโมสอาศัยในราชอาณาจักรยูดาห์ แต่เทศนาในราชอาณาจักรอิสราเอลเหนือ โดยว่าด้วยประเด็นเกี่ยวกับความยุติธรรมในสังคม, พระอำนาจโดยสมบูรณ์ของพระเจ้า และการพิพากษาของพระเจ้าที่กลายเป็นแก่นหลักของคำเผยพระวจนะ ในยุคปัจจุบัน นักวิชาการสงสัยมากขึ้นถึงการนำเสนอชีวประวัติและภูมิหลังของอาโมส หนังสืออาโมสเป็นที่รู้จักจาก "น้ำเสียงอันมุ่งร้ายและการบรรยายพระลักษณะอันรุนแรงของพระจ้า" อย่างชัดเจน

## โครงสร้าง

ตามที่ไมเคิล ดี. คูแกน (Michael D. Coogan) ระบุ หนังสืออาโมสสามารถแบ่งโครงสร้างได้ดังต่อไปนี้:
*คำพยากรณ์ต่อบรรดาประชาชาติ (1:3–2:6)
*คำพยากรณ์เกี่ยวกับคำเผยพระวจนะ (3:3–8)
*กล่าวถึงกลุ่มคนในอิสราเอล
**ผู้หญิงในสะมาเรีย (4:1–3)
**คนรวยในสะมาเรีย (6:1–7)
**คนรวยในะเยรูซาเล็ม (8:4–8)
*ห้านิมิตที่มุ่งหมายถึงการพิพาษาของพระเจ้าเหนืออิสราเอล คั่นด้วยการเผชิญหน้าระหว่างอาโมสและผู้ฟังในเบธเอล (7:10–17):
**ตั๊กแตน (7:1–3)
**ไฟ (7:4–6)
**สายดิ่ง (7:7–9)
**กระจาดผลไม้ (8:1–3)
**พระเจ้าข้างแท่นบูชา (9:1–8a)
*บทส่งท้าย (9:8b–15)

## อ้างอิง

## บรรณานุกรม

*
*
* 
* 
* 
*
*
* 
* 
* 
*
* 
* 
* 
* 
* 
* 
* 
*

## แหล่งข้อมูลอื่น

คำแปลของ*หนังสืออาโมส*ออนไลน์:

*คำแปลในศาสนายูดาห์:
**Amos (Judaica Press) translation [with Rashi's commentary] at Chabad.org
*คำแปลในศาสนาคริสต์:
**''Online Bible'' at GospelHall.org (English Standard Version)
**''Amos'' at Wikisource (Authorised King James Version)
* Nicholas Whyte on Amos
* New Advent Catholic Encyclopedia, Amos
*Richard W. Corney, ''Amos'' an Introduction, published by Forward Movement, archived at the Wayback Machine
*  (American Standard Version, Young's Literal Translation)
* หนังสืออาโมส ที่ยูเวอร์ชัน


หมวดหมู่:หนังสือของพันธสัญญาเดิม
หมวดหมู่:หนังสือในศตวรรษที่ 8 ก่อนคริสตกาล
03
หนังสือโอบาดีห์

**หนังสือโอบาดีห์** () เป็นหนังสือในคัมภีร์ไบเบิลที่ถือว่าผู้เขียนคือโอบาดีห์ หนังสือโอบาดีห์เป็นส่วนหนึ่งของหนังสือสิบสองผู้เผยพระวจนะน้อยในสุดท้ายของเนวีอีม ซึ่งเป็นภาคหลักที่ 2 ของคัมภีร์ฮีบรู หนังสือโอบาดีห์มีเนื้อหาเพียงบทเดียว แบ่งได้เป็น 21 วรรคและมีจำนวนคำในภาษาฮีบรู 440 คำ จึงเป็นหนังสือที่สั้นที่สุดในคัมภีร์ฮีบรู แม้ว่าจะมีบทจดหมายในพันธสัญญาใหม่ภาษากรีกที่มีขนาดสั้นกว่า 3 เล่ม (ฟีเลโมนมี 335 คำ, 2 ยอห์นมี 245 คำ และ 3 ยอห์นมี 219 คำ) หนังสือโอบาดีห์เป็นคำเผยพระวจนะเกี่ยวกับการพิพากษาของพระเจ้าเหนือเอโดมและการฟื้นฟูอิสราเอล

## อ้างอิง

## แหล่งข้อมูลอื่น

* Masoretic text  from Mechon Mamre 
* คำแปล:
** คำแปลในศาสนายูดาห์:
*** Ovadiah (Judaica Press) translation [with Rashi's commentary] from Chabad.org
** คำแปลในศาสนาคริสต์:
*** ''Online Bible'' at GospelHall.org (KJV ESV Darby BBE)
*** Obadiah at The Great Books (New Revised Standard Version)
*** หนังสือโอบาดีห์ ที่ยูเวอร์ชัน
** 
* Commentary:
** Ovadiah (Judaica Press) translation [with Rashi's commentary] from Chabad.org
** Obadiah, from John Gill's Exposition of the Entire Bible.
** Obadiah, from the United Church of God, an International Association Bible Reading Program – This Hebrew scholar provides extensive background information as well as verse-by-verse exposition]
** Kretzmann's Popular Commentary of the Bible (navigate to Obadiah using the menu on the left)
** Obadiah: The Lord Will Have His Day by Jonathan Kuske
** ''Obadiah: an Introduction'' by Jim West


หมวดหมู่:หนังสือของพันธสัญญาเดิม
หมวดหมู่:หนังสือในศตวรรษที่ 9 ก่อนคริสตกาล
หมวดหมู่:หนังสือในศตวรรษที่ 6 ก่อนคริสตกาล
หมวดหมู่:หนังสือในสหัสวรรษที่ 1 ก่อนคริสตกาล
04
อาโมส

**อาโมส** (,; &nbsp;– *ʿĀmōs*) เป็นหนึ่งในสิบสองผู้เผยพระวจนะน้อยในคัมภีร์ฮีบรูและพันธสัญญาเดิมของศาสนาคริสต์  คัมภีร์ไบเบิลระบุว่าอาโมสเป็นคนร่วมสมัยกับโฮเชยาและอิสยาห์ และกระทำพันธกิจในช่วงประมาณ 760–755 ปีก่อนคริสตกาลในรัชสมัยของเยโรโบอัมที่ 2 แห่งราชอาณาจักรอิสราเอล (สะมาเรีย) และอุสซียาห์แห่งราชอาณาจักรยูดาห์ อาโมสอาศัยในราชอาณาจักรยูดาห์ทางใต้ แต่เทศนาในราชอาณาจักรอิสราเอลทางเหนือ ความโดดเด่นของอาโมสคือการพูดต่อต้านความเหลื่อมล้ำระหว่างคนรวยและคนจนที่เพิ่มมาขึ้น โดยมีประเด็นในเรื่องความยุติธรรม พระอำนาจโดยสมบูรณ์ของพระเจ้า และการพิพากษาของพระเจ้า หนังสืออาโมสถือกันว่าเป็นงานเขียนของอาโมส ในยุคปัจจุบัน นักวิชาการสงสัยมากขึ้นถึงการนำเสนอชีวประวัติและภูมิหลังของอาโมสในหนังสืออาโมส

## อ้างอิง

## บรรณานุกรม
*

## อ่านเพิ่มเติม
* Anderson, Bernhard W. & Foster R. McCurley *The Eighth Century Prophets: Amos, Hosea, Isaiah, Micah* Wipf and Stock: 2003. 
* Anderson, Francis I. & David Noel Freedman, *Amos*, The Anchor Yale Bible, vol. 24A; New Haven: Yale University Press, 2008. 
* Rosenbaum, Stanley Ned *Amos of Israel: A New Interpretation* Georgia: Mercer University Press: 1990. 
:**Regarding the ''marzēaḥ'' festival:**
* 

## แหล่งข้อมูลอื่น
*The Holy Prophet Amos – Orthodox icon and synaxarion
*Hypertext bible commentary: Amos 
* 

หมวดหมู่:บุคคลในศตวรรษที่ 8 ก่อนคริสตกาล
หมวดหมู่:นักบุญจากพันธสัญญาเดิม
หมวดหมู่:บุคคลจากหนังสืออาโมส
ดาร์กเอลฟ์คลั่งรักจากต่างโลก

เป็นมังงะญี่ปุ่นที่เขียนและวาดภาพประกอบโดยนากาโนะโซระ ซึ่งมีพื้นฐานมาจาก *[[โดจิน]]* สำหรับผู้ใหญ่ในชื่อเดียวกัน ได้รับการตีพิมพ์ทางออนไลน์ผ่านทางเว็บไซต์ *Web Comic Gamma Plus* ของสำนักพิมพ์ทาเคโชโบ ตั้งแต่เดือนกันยายน พ.ศ. 2564 และได้ถูกรวบรวมเป็นเล่ม*[[ทังโกบง]]* 4 เล่ม ซีรีส์อนิเมะออกอากาศตั้งแต่เดือนเมษายนถึงมิถุนายน พ.ศ. 2568

## สื่อตีพิมพ์
### มังงะ
*ดาร์กเอลฟ์คลั่งรักจากต่างโลก*เขียนและวาดภาพประกอบโดยนากาโนะโซระ เริ่มเผยแพร่ตอนแรกบนเว็บไซต์มังงะ *Web Comic Gamma Plus* ของสำนักพิมพ์ทาเคโชโบเมื่อวันที่ 17 กันยายน พ.ศ. 2564 บทตอนต่าง ๆ ได้ถูกรวบรวมเป็นเล่ม *[[ทังโกบง]]* 4 เล่มตั้งแต่เดือนมีนาคม พ.ศ. 2568 ซีรีส์นี้ได้รับการแปลและตีพิมพ์เป็นภาษาไทยโดยสำนักพิมพ์สยามอินเตอร์คอมิกส์

### อนิเมะ
ซีรีส์อนิเมะทางโทรทัศน์ได้รับการประกาศเมื่อวันที่ 6 กันยายน พ.ศ. 2567 ซีรีส์นี้ผลิตภายใต้สังกัดอนิเมะ Deregula ของบริษัท WWWave และมีกำหนดออกอากาศในปี พ.ศ. 2568

## อ้างอิง

## แหล่งข้อมูลอื่น
* 
* 
*

หมวดหมู่:มังงะที่ตีพิมพ์ในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:บันเทิงคดีเกี่ยวกับการกลับชาติมาเกิด
หมวดหมู่:การ์ตูนญี่ปุ่นแนวต่างโลก
หมวดหมู่:การ์ตูนญี่ปุ่นแนวเซเน็ง
ุหมวดหมู่:สยามอินเตอร์คอมิกส์
หมอกทะเล

thumb|หมอกทะเลในมหาสมุทรแอตแลนติก
thumb|หมอกไอน้ำเหนือทะเลสาบเล็ก ๆ ในตอนเช้าตรู่ของต้นฤดูร้อนในเดือนมิถุนายน ค.ศ. 2014 ในเมืองเบอร์เกน ประเทศนอร์เวย์
thumb|หมอกทะเลเหนือทะเลสาบสุพีเรีย เมืองดูลูธ รัฐมินนิโซตา 5 มกราคม ค.ศ. 2017

**หมอกทะเล** (), **ควันน้ำค้างแข็ง**, **ควันอุณหภูมิใต้จุดเยือกแข็ง** () หรือ **หมอกไอน้ำ** () เป็นหมอกที่เกิดขึ้นเมื่ออากาศเย็นจัดเคลื่อนตัวเหนือน้ำที่อุ่นกว่า **หมอกทะเลอาร์กติก** (arctic sea smoke) เป็นหมอกทะเลที่ก่อตัวเหนือผืนน้ำเปิดขนาดเล็กในน้ำแข็งทะเล

เกิดขึ้นเมื่อมีกระแสลมอ่อน ๆ ของอากาศเย็นจัดผสมกับชั้นบาง ๆ ของอากาศอุ่นที่อิ่มตัวอยู่เหนือผิวน้ำที่อุ่นกว่า อากาศอุ่นจะถูกทำให้เย็นเกินจุดน้ำค้างและไม่สามารถเก็บไอน้ำได้มากเท่าเดิม จึงเกิดการควบแน่นส่วนเกินออกมา ผลลัพธ์คล้ายกับ "ไอน้ำ" ที่เกิดขึ้นเหนืออ่างน้ำร้อนหรือเครื่องดื่มร้อน หรือแม้แต่บุคคลที่ออกกำลังกาย
หมอกทะเล มีลักษณะการเคลื่อนไหวที่ไม่แน่นอนและอาจเกิดเป็นแนวหมุนวนได้ โดยปกติแล้วจะไม่สูงมาก และการมองจากเรือมักจะมองข้ามมันได้ (แต่เรือเล็กอาจมีความมองเห็นต่ำ) เนื่องจากหมอกถูกจำกัดอยู่ในชั้นอากาศอุ่นที่อยู่เหนือผิวน้ำ อย่างไรก็ตาม มีการสังเกตเห็นแนวของหมอกทะเลที่สูงถึง 20–30 เมตร (70–100 ฟุต) เนื่องจากหมอกชนิดนี้ต้องการอุณหภูมิอากาศที่ต่ำมาก จึงไม่ค่อยพบในภูมิอากาศที่มีอุณหภูมิปานกลาง แต่พบได้บ่อยในเขตอาร์กติกและแอนตาร์กติกา

## ดูเพิ่ม
* ปีศาจน้ำ
## อ้างอิง

## อ่านหนังสือเพิ่ม
* Sea Smoke and Steam Fog, by P. M. Saunders (Woods Hole Oceanographic Institution, Massachusetts (Manuscript received 9 July 1963: in revised form 29 January 1964), 551.551.8:551.575.1

หมวดหมู่:อุตุนิยมวิทยาทางทะเล
หมวดหมู่:บทความที่มีคลิปวิดีโอ
หมวดหมู่:หมอก
โอบาดีห์

**โอบาดีห์** (, ; &nbsp;– *ʿŌḇaḏyā* หรือ &nbsp;– *ʿŌḇaḏyāhū*; "ผู้รับใช้หรือทาสของยาห์") หรือ **Abdias** เป็นผู้เผยพระวจนะในคัมภีร์ไบเบิล ตามประเพณีนิยมถือว่าผู้เผยพระวจนะโอบาดีห์เป็นผู้เขียนของหนังสือโอบาดีห์

## อ้างอิง

## บรรณานุกรม
* 
* Holweck, F. G., *A Biographical Dictionary of the Saints*. St. Louis, MO: B. Herder Book Co., 1924.

## แหล่งข้อมูลอื่น
*Prophet Obadiah (Abdias) Orthodox icon and synaxarion

หมวดหมู่:นักบุญจากพันธสัญญาเดิม
หมวดหมู่:บุคคลจากหนังสือโอบาดีห์
พระยาโชฎึกราชเศรษฐี (ทองจีน ไกรฤกษ์)

**พระยาโชฎึกราชเศรษฐี (ทองจีน ไกรฤกษ์)** เป็นขุนนางซึ่งได้รับพระราชทานโปรดเกล้าฯ เป็นพระยาโชฎึกราชเศรษฐีในสมัยพระบาทสมเด็จพระนั่งเกล้าเจ้าอยู่หัว

## ประวัติ
พระยาโชฎึกราชเศรษฐี (ทองจีน ไกรฤกษ์) เป็นบุตรคนโตของพระยาไกรโกษา (เริก) มีบุตรกับคุณหญิงจุ้ย เอกภรรยา ซึ่งได้ให้กำเนิดบุตรธิดา 3 คน คือ นายทองจีน คือพระยาโชฎึกราชเศรษฐี คนที่สองเป็นหญิงชื่อยี่สุ่น เป็นเจ้าจอมในรัชกาลที่ 2 และนายสุด ภายหลังได้รับพระราชทานบรรดาศักดิ์เป็นหลวงเดชนายเวร หรือหลวงนายเดช

ทองจีนน่าจะเกิดในรัชกาลสมเด็จพระเจ้ากรุงธนบุรี เริ่มรับราชการเป็นมหาดเล็กในรัชกาลที่ 1 แห่งกรุงรัตนโกสินทร์ ท่านได้เลื่อนยศบรรดาศักดิ์หลายครั้ง จนได้เป็นพระยาโชฎึกราชเศรษฐีในรัชกาลที่ 3 ตำแหน่งนี้เป็นเจ้ากรมท่าซ้ายฝ่ายจีน ประสานงานระหว่างระหว่างรัฐบาลไทยกับชาวจีน ปรากฏหลักฐานว่าพระยาโชฎึกราชเศรษฐี ในรัชกาลที่ 3 ถูกกริ้วต้องออกจากราชการอยู่คราวหนึ่ง ครั้นมาถึงรัชกาลที่ 4 พระบาทสมเด็จพระจอมเกล้าเจ้าอยู่หัวเสด็จเถลิงถวัลยราชสมบัติ ทรงเห็นว่าที่ต้องออกจากราชการนั้น ไม่มีความผิดจึงทรงพระกรุณาโปรดเกล้า ฯ พระราชทานพานทอง และให้เข้ารับราชการตำแหน่งหน้าที่ตามเดิม

พระยาโชฎึกฯ ได้แต่งโคลงบทหนึ่งเรื่อง การบริหารกายของนักพรตจีน โคลงนี้รวมอยู่ในชุมนุมโคลงฤาษีดัดตน ซึ่งจารึกไว้ที่วัดพระเชตุพน ท่านเป็นแม่กองสร้างป้อมวิเชียรโชฎก จังหวัดสมุทรสาคร ท่านเป็นผู้บูรณะวัดทองนพคุณในสมัยรัชกาลที่ 3

พระยาโชฎึกฯ ถึงแก่อนิจกรรมเมื่อ พ.ศ. 2395 (จุลศักราช 1214)

## บุตรธิดา
พระยาโชฎึกราชเศรษฐี (ทองจีน) มีบุตรจำนวน 1 คน กับคุณหญิงนก คือ เจ้าจอมอิ่ม ย่าหรัน

พระยาโชฎึกราชเศรษฐี (ทองจีน) มีบุตรจำนวน 8 คน กับภรรยาอื่น คือ
# คุณหญิงพลอย ภรรยาพระยากระสาปน์กิจโกศล (โหมด อมาตยกุล)
# ช ชื่อ นวม
# พระมงคลรัตนราชมนตรี (ช่วง)
# ช ชื่อ จอน
# ช ชื่อ แสง
# ญ ชื่อ พยอม  ภรรยาจมื่นสิทธิ์แสนยารักษ์  (อ่ำ  อมาตยกุล)
# ญ ชื่อ เกษร  ภรรยานายจ่ารง  (กลิ่น  บุณยรัตพันธุ์)
# ญ ชื่อ ต่วน

## อ้างอิง

หมวดหมู่:ขุนนางไทย
หมวดหมู่:บรรดาศักดิ์ชั้นพระยา
หมวดหมู่:สกุลไกรฤกษ์
ขนาดเชิงพื้นที่

**ขนาดเชิงพื้นที่** (Spatial scale) คือการประยุกต์ใช้คำว่า สเกล เพื่ออธิบายหรือจัดประเภท (เช่นตาม ลำดับความสำคัญ) ของขนาดของพื้นที่ (หรือเชิง *พื้นที่*) หรือขอบเขตที่ปรากฏการณ์หรือกระบวนการเกิดขึ้น 

ตัวอย่างเช่น ในฟิสิกส์ วัตถุหรือปรากฏการณ์สามารถเรียกได้ว่าเป็นขนาดจุลภาคถ้าเล็กเกินกว่าจะมองเห็นได้ ในอุตุนิยมวิทยา ภูมิอากาศจุลภาคคือภูมิอากาศที่เกิดขึ้นในพื้นที่เฉพาะ เช่น ภูเขา หุบเขา หรือใกล้ชายฝั่ง ในสถิติ เมกะเทรนด์ เป็นแนวโน้มทางการเมือง สังคม เศรษฐกิจ สิ่งแวดล้อม หรือเทคโนโลยีที่ครอบคลุมทั้งโลกหรือมีระยะเวลานานมาก แนวคิดนี้ยังถูกนำมาใช้ในภูมิศาสตร์ ดาราศาสตร์ และอุตุนิยมวิทยา 

การแบ่งประเภทเหล่านี้อาจค่อนข้างเป็นการกำหนดแบบสุ่ม ในบางกรณี *เมกะ-* อาจครอบคลุมขอบเขตระดับโลก ในขณะที่ในบริบทอื่น ๆ อาจครอบคลุมเพียงทวีปหรือภูมิภาค การตีความ *เมโซ-* และ *มาโคร-* จึงต้องปรับให้เหมาะสมตามสถานการณ์

## ดูเพิ่ม

* หน่วยความยาวทางดาราศาสตร์
* บันไดระยะทางจักรวาล
* รายการตัวอย่างความยาว
* ลำดับความสำคัญของขนาด (ความยาว)
* สเกล (เครื่องมือวิเคราะห์)
* สเกล (ภูมิศาสตร์)
* สเกล (แผนที่)
* สเกล (อัตราส่วน)
* ที่ตั้งของโลกในเอกภพ

## อ้างอิง

หมวดหมู่:หลักการสำคัญของฟิสิกส์
หมวดหมู่:คำศัพท์ภูมิศาสตร์
หมวดหมู่:การทำแผนที่
หมวดหมู่:ความยาว
เมียม

***เมียม*** (ミームいろいろ夢の旅, *Miimu Iro Iro Yume no Tabi*, แปลว่า ***มิมุ นักเดินทางแห่งความฝันและการค้นพบอันไร้ขีดจำกัด***) เป็นซีรีส์โทรทัศน์อนิเมะของญี่ปุ่นที่สร้างโดยบริษัทนิปปงแอนิเมชัน รายการนี้ฉายครั้งแรกตั้งแต่ ค.ศ. 1983 ถึง ค.ศ. 1985 และมุ่งเน้นด้านการศึกษาเป็นหลัก โดยปกติแล้วตอนต่าง ๆ จะเกี่ยวกับการค้นพบและสิ่งประดิษฐ์ทางวิทยาศาสตร์ แม้ว่าจะมีเรื่องราวและสถานการณ์ที่เป็นอนาคตรวมถึงบันเทิงคดีแนววิทยาศาสตร์อยู่บ้างก็ตาม

## เนื้อหา
แต่ละตอนมีความยาว 30 นาที และโดยทั่วไปจะนำเสนอการค้นพบที่สำคัญในประวัติศาสตร์ของวิทยาศาสตร์

### บุคคลสำคัญที่นำเสนอในรายการ
* อัลเบิร์ต ไอน์สไตน์
* อเล็กซานเดอร์ เฟลมมิง
* อเล็กซานเดอร์ เกรแฮม เบลล์
* อัลเฟรท เวเกอเนอร์
* ชาลส์ ดาร์วิน
* กาลิเลโอ กาลิเลอี
* จอร์จ สตีเฟนสัน
* ไอแซก นิวตัน
* เจมส์ วัตต์
* ฌ็อง-อ็องรี ฟาบร์
* ฌ็อง-ฟร็องซัว ช็องปอลียง
* โยฮันเนิส เค็พเพลอร์
* หลุยส์ ปาสเตอร์
* นีเซฟอร์ เนียปส์
* ทอมัส เอดิสัน
* พี่น้องไรต์

## การออกอากาศระหว่างประเทศ
ซีรีส์นี้ได้รับการแปลเป็นหลายภาษา รวมถึงภาษาสเปน (ในชื่อ *Los mil viajes en los sueños de Mimi*), ฝรั่งเศส (ในชื่อ *Ordy ou les Grandes Découvertes*), ภาษาโปรตุเกส (ในชื่อ *Descobertas semlimite*), ภาษาฮีบรู (ในชื่อ διμι τος ἀτγαлίος ἀγάδογοτ, ดิมี ตามรอยการค้นพบอันยิ่งใหญ่, ดิมี เบอิกวอต ฮาตักเลียต ฮากโดลอต), ภาษาอาหรับ (ในชื่อ *اسألوا لبيبة*; ลองถามลาบีบาฮ์สิ; "Is'aloo Labeebah"), ภาษาเซอร์เบีย-โครเอเชีย (ในชื่อ *Otkriča bez granica*), ภาษามาซิโดเนีย (ในชื่อ *Otkritica без граника*), ภาษาเปอร์เซีย (ในชื่อ "ماجراهای دانی‌"; การผจญภัยของดานี) ภาษาดัตช์ (ในชื่อ *Endless Discoveries*) และภาษากวางตุ้ง (ในชื่อ 小豆丁)

## อ้างอิง

## แหล่งข้อมูลอื่น
*  

หมวดหมู่:การ์ตูนญี่ปุ่นแนวผจญภัย
หมวดหมู่:การ์ตูนญี่ปุ่นแนวนาฏกรรม
หมวดหมู่:การ์ตูนญี่ปุ่นประเภทบันเทิงคดีแนววิทยาศาสตร์
หมวดหมู่:การพรรณนาทางวัฒนธรรมของอัลเบิร์ต ไอน์สไตน์
หมวดหมู่:การพรรณนาทางวัฒนธรรมของกาลิเลโอ กาลิเลอี
หมวดหมู่:การพรรณนาทางวัฒนธรรมของไอแซก นิวตัน
หมวดหมู่:การพรรณนาทางวัฒนธรรมของทอมัส เอดิสัน
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดสมุทรปราการ]] มีนาคม พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2531 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วย อำเภอพระประแดง, อำเภอพระสมุทรเจดีย์ และอำเภอเมืองสมุทรปราการ (เฉพาะตำบลบางโปรง ตำบลบางด้วน ตำบลบางเมืองใหม่ ตำบลปากน้ำ และตำบลท้ายบ้าน)

### เขตเลือกตั้งที่ 2
เขตการเลือกตั้งที่ 2 ประกอบด้วย อำเภอบางบ่อ, อำเภอบางพลี และอำเภอเมืองสมุทรปราการ (เฉพาะตำบลบางปู ตำบลบางปูใหม่ ตำบลแพรกษา ตำบลบางเมือง ตำบลเทพารักษ์ และตำบลสำโรงเหนือ)

## ดูเพิ่ม
* จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
* จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

## อ้างอิง

สมุทรปราการ
หมวดหมู่:การเลือกตั้งในจังหวัดสมุทรปราการ
หนังสือนาฮูม

**หนังสือนาฮูม** () เป็นส่วนที่ 7 ของหนังสือสิบสองผู้เผยพระวจนะน้อยในคัมภีร์ฮีบรู ถือกันว่าเขียนโดยผู้เผยพระวจนะนาฮูม และอาจะเขียนในเยรูซาเล็มเมื่อศตวรรษที่ 7 ก่อนคริสตกาล

## สำเนาต้นฉบับยุคต้นที่หลงเหลือ
ต้นฉบับดั้งเดิมเขียนในภาษาฮีบรู 

บางสำเนาต้นฉบับในยุคต้นที่มีเนื้อหาของหนังสือนาฮูมเป็นภาษาฮีบรู มีลักษณะเป็นต้นฉบับเมโซเรติก ได้แก่ ฉบับไคโร (Codex Cairensis; ค.ศ. 895), ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008)

ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ '''4QpNah''' ที่รู้จักในชื่อ "คำอธิบายนาฮูม" (Nahum Commentary; ศตวรรษที่ 1 ก่อนคริสกาล); 4Q82 (4QXIIg; ศตวรรษที่ 1 ก่อนคริสกาล). และ Wadi Murabba'at MurXII (คริสต์ศตวรรษที่ 1 )

ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; **B**;  \mathfrak{G}B; คริสต์ศตวรรษที่ 4), ฉบับซีนาย (Codex Sinaiticus; **S**; BHK:  \mathfrak{G}S; คริสต์ศตวรรษที่ 4), ฉบับอะเล็กซานเดรีย (Codex Alexandrinus; **A**;  \mathfrak{G}A; คริสต์ศตวรรษที่ 5) และฉบับมาร์ชาล (Codex Marchalianus; **Q**;  \mathfrak{G}Q; คริสต์ศตวรรษที่ 6)

## อ้างอิง

## บรรณานุกรม
* 
*

## แหล่งข้อมูลอื่น

* Unique Pictures Of Nahum Tomb By Kobi Arami 
* คำแปลในศาสนายูดาห์:
** Nachum – Nahum (Judaica Press) translation [with Rashi's commentary] at Chabad.org
* คำแปลในศาสนาคริสต์:
** ''Online Bible'' at GospelHall.org (ESV, KJV, Darby, American Standard Version, Bible in Basic English)
** BibleGateway
** Nahum – King James Version
** หนังสือนาฮูม ในยูเวอร์ชัน
*  Various versions

;Commentary
* This article also contains a section on the Book of Nahum.


หมวดหมู่:หนังสือของพันธสัญญาเดิม
หมวดหมู่:หนังสือในศตวรรษที่ 7 ก่อนคริสตกาล
07
เซริฟา

**เซริฟา (Serifa)** เป็นไทป์เฟซแบบมีเชิงสี่เหลี่ยมมุมฉากที่สร้างขึ้นโดยเอเดรียน ฟรูติเกอร์ (Adrian Frutiger) ในปี พ.ศ. 2510 แบบอักษรนี้มีพื้นฐานมาจากตระกูล Univers ในปี พ.ศ. 2557 นักออกแบบ Jake Tilson ใช้ฟอนต์นี้กับตราของ National Theatre

## ฟอนต์อื่นที่เกี่ยวข้อง
* DilleniaUPC ซึ่งเป็นฟอนต์อักษรไทย ที่แถมมาพร้อมกับ Microsoft Windows มีรูปอักขระละตินที่หมือนกับของเซริฟาทุกประการ แต่ว่ารูปอักขระของ DilleniaUPC จะมีความกว้างน้อยกว่า (condensed) เมื่อเทียบกับรูปสัญลักษณ์ของเซริฟา
* Hepta Slab เป็นฟอนต์เสรีและโอเพนซอร์สที่ค่อนข้างคล้ายกับเซริฟา

## อ้างอิง

หมวดหมู่:ไทป์เฟซแบบมีเชิงสี่เหลี่ยมมุมฉาก
หมวดหมู่:ผลิตภัณฑ์ที่ออกในปี พ.ศ. 2507
การแบนราบ

thumb|right|200px |วงกลมรัศมี  ถูกบีบอัดเป็นวงรี
thumb|right|200px |ทรงกลมรัศมี  ถูกบีบอัดเป็นทรงรีหมุนแบน
**การแบนราบ** (Flattening) เป็นมาตรการของการบีบอัดของวงกลมหรือทรงกลมตามเส้นผ่านศูนย์กลาง เพื่อสร้างวงรีหรือทรงรีหมุน (ทรงรี) ตามลำดับ คำอื่นที่ใช้คือ **ความรี** หรือ **ความแบน** สัญลักษณ์ที่ใช้แทนการแบนราบมักจะใช้ f และมีนิยามในรูปของกึ่งแกนยาวและกึ่งแกนสั้น a และ b ของวงรีหรือทรงรีเป็น
: f =\frac {a - b}{a}.
ปัจจัยการบีบอัดจะเป็น b/a ในแต่ละกรณี สำหรับวงรี ค่านี้ยังเป็นอัตราส่วนลักษณะ (aspect ratio) ของวงรีนั้นด้วย

## คำนิยาม
มีสามรูปแบบของการแบนราบ: การแบนราบ f, บางครั้งเรียกว่า *การแบนราบแบบแรก*, รวมถึงการแบนราบอื่นอีกสองแบบคือ f' และ n, ที่บางครั้งเรียกว่า *การแบนราบแบบที่สอง*, บางครั้งจะถูกแทนด้วยสัญลักษณ์, หรือบางครั้งเรียกว่า *การแบนราบแบบที่สอง* และ *การแบนราบแบบที่สาม* ตามลำดับ.

ในนิยามข้างต้น, a เป็นมิติที่ใหญ่กว่า (เช่น กึ่งแกนยาว) ในขณะที่ b เป็นมิติที่เล็กกว่า (กึ่งแกนสั้น) การแบนราบทุกประเภทมีค่าเป็นศูนย์ในกรณีของวงกลม ()

ตารางต่อไปนี้สรุปประเภทของการแบนราบ:
::

## อัตลักษณ์
การแบนราบเหล่านี้สามารถสัมพันธ์กันได้:

:\begin{align}
f = \frac{2n}{1 + n}, \\[5mu]
n = \frac{f}{2 - f}.
\end{align}

การแบนราบยังสัมพันธ์กับพารามิเตอร์อื่น ๆ ของวงรีอีกด้วย เช่น:
:\begin{align}
\frac{b}{a} &= 1-f = \frac{1-n}{1+n}, \\[5mu]
e^2 &= 2f-f^2 = \frac{4n}{(1+n)^2}, \\[5mu]
f &= 1-\sqrt{1-e^2},
\end{align}

ที่นี่e หมายถึง ความรี (eccentricity)

## ดูเพิ่ม
* การแบนราบของโลก
* 
* การโป่งพองบริเวณเส้นศูนย์สูตร
* ความรีของวัตถุ
* การแบนราบของดาวเคราะห์
* ความเป็นทรงกลม
* ความกลม (วัตถุ)

## อ้างอิง

หมวดหมู่:กลศาสตร์ท้องฟ้า  
หมวดหมู่:ภูมิมาตรศาสตร์
หมวดหมู่:ตรีโกณมิติ  
หมวดหมู่:วงกลม
หนังสือมีคาห์

**หนังสือมีคาห์** () เป็นส่วนที่ 6 ของหนังสือสิบสองผู้เผยพระวจนะน้อยในคัมภีร์ฮีบรู หนังสือมีคาห์บันทึกคำกล่าวของมีคาห์ ผู้มีชื่อว่า *Mikayahu* () มีความหมายว่า "ใครจะเหมือนพระยาห์เวห์" ผู้เผยพระวจนะเมื่อศตวรรษที่ 8 ก่อนคริสตกาลจากหมู่บ้านโมเรเชทในยูดาห์ (ชื่อภาษาฮีบรูจากวรรคเปิด: מיכה המרשתי)

หนังสือมีคาห์มี 3 ส่วนหลัก ได้แก่ บทที่ 1–2, 3–5 และ 6–7 แต่ส่วนขึ้นต้นด้วยคำว่า "จงฟัง" โดยมีรูปแบบของการประกาศถึงหายนะและการแสดงออกซึ่งความหวังสลับกันไปในแต่ละส่วน มีคาห์ตำหนิผู้นำที่อยุติธรรม และปกป้องสิทธิคนจนจากคนรวยและผู้มีอำนาจ ขณะเดียวกันก็มองไปข้างหนึ่งถึงโลกที่มีสันติสุขโดยมีศูนย์กลางที่ศิโยนภายใต้การปกครองของกษัตริย์องค์ใหม่ในเชื้อสายของดาวิด

แม้ว่าหนังสือมีคาห์ค่อนข้างสั้น แต่ก็มีบทคร่ำครวญ (1:8–16; 7:8–10), การแสดงองค์ของพระเจ้า (1:3–4), คำอธิษฐานสรรเสริญแห่งการร้องทุกข์และแสดงความเชื่อมั่น (7:14–20), และ "คดีความเรื่องพันธสัญญา" (6:1–8) ซึ่งมีลักษณะเฉพาะตัวที่พระยาห์เวห์ (พระเจ้า) ทรงฟ้องร้องอิสราเอลฐานละเมิดข้อตกลงในพันธสัญญาของโมเสส

## ดูเพิ่ม
* ศิโยน

## หมายเหตุ

## อ้างอิง

## บรรณานุกรม

* 
* 
* 
* 
* 
* 
* 
* 
* 
* 
*

## อ่านเพิ่มเติม
* "Book of Micah." The Anchor Bible Dictionary. Vol. 4, Editor-in-Chief: Freedman, David N. Doubleday; New York. 1992. .
* "Book of Micah." International Standard Bible Encyclopedia. General Editor: Bromley, G.W. William B. Eerdmans Publishing Co.; Grand Rapids, MI. 1986. .
* 
* Holy Bible: The New Oxford Annotated Bible. Coogan; Oxford University Press, 2007. .
* LaSor, William Sanford et al. *Old Testament Survey: the Message, Form, and Background of the Old Testament*. Grand Rapids: William B. Eerdmans, 1996. .
* Hailey, Homer. (1973). *A Commentary on the Minor Prophets*. Grand Rapids: Baker Book House. .
* Maxey, Al. *The Minor Prophets: Micah*. (n.d.). 20 Paragraphs. Retrieved October 4, 2005, from Micah
* McKeating, Henry Engel. (1971). *The Books of Amos, Hosea, and Micah*. New York: the Syndics of the Cambridge University Press. .
* Pusey, Edward Bouverie; Barnes, Albert (1981). *The Minor Prophets: A Commentary* (Vol. 2). Grand Rapids: Baker Book House. .
* Wood, Joyce Rilett. (2000). "Speech and action in Micah's prophecy". *[[Catholic Biblical Quarterly]]*. no. 4 (62): 49 paragraphs. สืบค้นเมื่อ 30 กันยายน 2005. . from OCLC (FirstSearch) database FirstSearch Login Screen.

## แหล่งข้อมูลอื่น

* 
* คำแปลในศาสนายูดาห์:
** Michah – Micah (Judaica Press) translation [with Rashi's commentary] ที่ *Chabad.org*
* คำแปลในศาสนาคริสต์:
** ''Online Bible'' ที่ *GospelHall.org* (ESV, KJV, Darby, American Standard Version, Bible in Basic English)
** ''BibleGateway.com'' (New International Version)
** Micah ที่ The Great Books (New Revised Standard Version)
** มีคาห์ 1 ที่ยูเวอร์ชัน
*  Various versions


หมวดหมู่:หนังสือของพันธสัญญาเดิม
หมวดหมู่:หนังสือในศตวรรษที่ 8 ก่อนคริสตกาล
หมวดหมู่:หนังสือในศตวรรษที่ 5 ก่อนคริสตกาล
06
หนังสือฮาบากุก

**หนังสือฮาบากุก** () เป็นส่วนที่ 8 ของหนังสือสิบสองผู้เผยพระวจนะน้อยในคัมภีร์ฮีบรู ถือกันว่าเขียนโดยผู้เผยพระวจนะฮาบากุกและอาจะเขียนขึ้นในช่วงปลายศตวรรษที่ 7 ก่อนคริสตกาล ต้นฉบับดั้งเดิมเขียนด้วยภาษาฮีบรู

ในสามบทของหนังสือฮาบากุก สองบทแรกเป็นบทสนทนาระหว่างพระยาห์เวห์และผู้เผยพระวจนะฮาบายุก ข้อความที่ว่า "คนชอบธรรมจะดำรงชีวิตอยู่ด้วยความซื่อสัตย์" มีบทบาทสำคัญในหลักคิดของศาสนาคริสต์ มีการใช้ในจดหมายของนักบุญเปาโลถึงชาวโรม, จดหมายของนักบุญเปาโลถึงชาวกาลาเทีย และจดหมายถึงชาวฮีบรูในฐานะจุดเริ่มต้นขอแนวคิดเรื่องความเชื่อ สำเนาของทั้งสามบทนี้รวมอยู่ในคำอธิบายฮาบากุกที่พบในม้วนหนังสือเดดซี ในปัจจุบันบทที่ 3 ถือว่าเป็นบทสวด มีการถกเถียงกันว่าบทที่ 3 และอีก 2 บทแรกเขียนโดยผู้เขียนคนเดียวกันหรือไม่

## อ้างอิง

## บรรณานุกรม

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น

;สำเนาต้นฉบับทางประวัติศาสตร์:
* The Commentary on Habakkuk Scroll, *The Digital Dead Sea Scrolls*, hosted by the Israel Museum, Jerusalem.

;คำแปลในศาสนายูดาห์:
* Chavakuk&nbsp;– Habakkuk (Judaica Press) translation [with Rashi's commentary] at Chabad.org

;คำแปลในศาสนาคริสต์:
*''Online Bible'' at GospelHall.org (ESV, KJV, Darby, American Standard Version, Bible in Basic English)
*  Various versions
*หนังสือฮาบากุก ที่ยูเวอร์ชัน

;ข้อทูลเพิ่มเติม
* A Brief Introduction to The Prophecy of Habakkuk for Contemporary Readers (Christian Perspective)
* Introduction to the book of Habakkuk from the NIV Study Bible
* Introduction to the Book of HabakkukForward Movement Publications


หมวดหมู่:หนังสือของพันธสัญญาเดิม
หมวดหมู่:หนังสือในศตวรรษที่ 7 ก่อนคริสตกาล
08
ความรี

ในการสื่อสารและไฟเบอร์ออปติกส์ **ความรี** (Ovality) หรือ **ความไม่กลม** คือระดับของการเบี่ยงเบนจากความกลมสมบูรณ์ของส่วนตัดขวางของแกนหรือการเคลือบของไฟเบอร์

ส่วนตัดขวางของแกนและการเคลือบถือว่าเป็นวงรีในประมาณการแรก และความรีถูกกำหนดเป็นสองเท่าของการแบนราบแบบที่สามของวงรี 2\frac{a-b}{a+b} โดยที่ *a* คือความยาวของกึ่งแกนใหญ่และ *b* คือความยาวของกึ่งแกนเล็ก ค่าที่ไม่มีมิตินี้อยู่ระหว่าง  และ  และอาจคูณด้วย  เพื่อแสดงความรีเป็นเปอร์เซ็นต์ นอกจากนี้ ความรีของแกนหรือการเคลือบอาจระบุโดย สนามการทนทาน ที่ประกอบด้วยวงกลมที่อยู่ภายในซึ่งขอบเขตของส่วนตัดขวางต้องอยู่ภายใน

ในการวัด ความรีหมายถึงปริมาณของความไม่กลมของรูหรือชิ้นส่วนทรงกระบอกในรูปแบบของวงรีทั่วไป

## ในเคมี
ในเคมีเชิงคอมพิวเตอร์ โดยเฉพาะในความสัมพันธ์ระหว่างโครงสร้างและกิจกรรมเชิงปริมาณ (QSAR) ความรี หมายถึงการวัดว่า รูปร่างของโมเลกุลใกล้เคียงกับทรงกลม (ในด้านหนึ่ง) หรือทรงกระบอก (ในอีกด้านหนึ่ง) หรือไม่ ความรีถูกอธิบายโดยอัตราส่วนของปริมาตรต่อพื้นที่:

O = \frac {A}{4\pi(\frac{3V}{4\pi})^{\frac 2 3}}

ที่นี่:

: O = ความรี
: A = พื้นที่
: V = ปริมาตร

ความรีของอะตอมฮีเลียม (He) คือ **1.0** และของ HC24H (12 พันธะคู่สาม) คือ **~1.7**

## ดูเพิ่ม
* ข้อผิดพลาดของความเป็นศูนย์กลาง
* ความกลม (วัตถุ)

## อ้างอิง

หมวดหมู่:ใยแก้วนำแสง
มีอา มัลโควา

**มีอา มัลโควา** (; 1 กรกฎาคม ค.ศ. 1992 – ) เป็นนักแสดงภาพยนตร์ลามกชาวอเมริกัน เธอได้รับรางวัลหลายรางวัล รวมทั้งรางวัลเอวีเอ็น ค.ศ. 2014 สาขาดาราสาวหน้าใหม่ยอดเยี่ยม และรางวัลเอกซ์บิซ ค.ศ. 2017 สาขานักแสดงนำหญิงยอดเยี่ยม นอกจากนี้ มัลโควายังได้แสดงในภาพยนตร์สารคดีสั้นบทพูดเดี่ยวแนวลามกอนาจารของอินเดีย และภาพยนตร์ระทึกขวัญแนวอีโรติกของอินเดีย ซึ่งกำกับโดยราม โคปาล วัรมา ส่วนใน ค.ศ. 2022 เธอเริ่มสตรีมเกมวิดีโอแบบสดบนทวิตช์ ซึ่งมัลโควาได้รับการยกให้เป็นหนึ่งในนักแสดงหนังโป๊ที่ได้รับความนิยมมากที่สุดในโลก

## ชีวิตส่วนตัว
บ้านเกิดของมัลโควาอยู่ที่ปาล์มสปริงส์ และจัสติน ฮันต์ พี่ชายของเธอก็เป็นนักแสดงหนังโป๊เช่นกัน รัฐแคลิฟอร์เนีย นอกจากนี้ เธอได้ระบุว่าเธอเป็นผู้ที่เชื่อว่าพระเจ้าไม่มีอยู่จริง

## อ้างอิง

หมวดหมู่:นักแสดงหนังโป๊หญิงชาวอเมริกัน
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายไอริช
หมวดหมู่:ผู้ถืออเทวนิยมชาวอเมริกัน
รอน เยตส์

**รอนัลด์ เยตส์** (, 15 พฤศจิกายน 1937 – 6 กันยายน 2024) เป็นอดีตนักฟุตบอลอาชีพชาวสกอตแลนด์ที่เล่นในตำแหน่งเซ็นเตอร์แบ็ก

เขาเริ่มต้นเส้นทางนักฟุตบอลอาชีพกับดันดียูไนเต็ด ในปี 1957 ก่อนจะย้ายมาค้าแข้งให้กับลิเวอร์พูล ในปี 1961 ในช่วง 10 ปีที่เขาเป็นกัปตันทีมลิเวอร์พูล เขาสามารถพาทีมคว้าแชมป์สำคัญได้ถึง 6 รายการ ประกอบด้วย แชมป์ดิวิชัน 1 (เทียบเท่าพรีเมียร์ลีกในปัจจุบัน) 2 สมัย เอฟเอคัพ 1 สมัย และแชริตีชีลด์ อีก 3 สมัย หลังออกจากลิเวอร์พูลในปี 1971 เขาย้ายไปอยู่กับแทรนเมียร์โรเวอส์ และทำหน้าที่เป็นทั้งผู้เล่น-ผู้จัดการทีมเป็นเวลา 3 ปี ก่อนจะไปรับตำแหน่งเดียวกันที่บาร์โรว์ และซานตา บาร์บารา คอนดอร์ส

นอกจากนี้เขายังติดทีมชาติสกอตแลนด์จำนวน 2 นัด

## อาชีพ
เยตส์เป็นนักฟุตบอลเยาวชนทีมชาติสกอตแลนด์รุ่นอายุไม่เกิน 15 ปี โดยเล่นให้กับ Aberdeen Lads' Club ซึ่งเป็นสโมสรฟุตบอลเยาวชนชื่อดังในเมืองแอเบอร์ดีนบ้านเกิดของเขา ในปี 1956 หลังจากขาหัก เยตส์ได้ไปทดสอบฝีเท้ากับทีมเอลจินซิตี ซึ่งเป็นทีมในไฮแลนด์ลีก แต่ไม่ได้รับการเสนอสัญญา

### ดันดียูไนเต็ด
ในปี 1957 เขาเซ็นสัญญาเข้าร่วมทีมดันดียูไนเต็ด ซึ่งเป็นสโมสรฟุตบอลในระดับดิวิชันสองของสกอตแลนด์ โดยในสมัยนั้นสโมสรแห่งนี้ยังไม่ได้เป็นสโมสรอาชีพเต็มตัวนักเตะส่วนใหญ่จะทำงานประจำควบคู่ไปกับการเล่นฟุตบอล ก่อนที่จะเซ็นสัญญากับสโมสร เขาทำงานเป็นคนงานในโรงฆ่าสัตว์ที่เมืองแอเบอร์ดีน

อาชีพของเยตส์เริ่มก้าวกระโดดหลังจากที่เจอร์รี เคอร์ เข้ามาเป็นผู้จัดการทีมในปี 1959 เคอร์มองว่าเยตส์มีความสำคัญต่อทีมมากขนาดที่เขาได้ขอให้หน่วยงานทหารปล่อยตัวเยตส์มาลงเล่นให้กับทีมทุกวันเสาร์ ในช่วงที่เยตส์กำลังรับราชการทหาร ในฤดูกาล 1959-1960 ซึ่งเป็นฤดูกาลแรกที่เคอร์เข้ามาคุมทีมอย่างเต็มตัว เซนต์จอห์นสโตนคว้าแชมป์ดิวิชันสองได้สำเร็จ สำหรับทีมที่เป็นคู่แข่งหลักของยูไนเต็ดในการแย่งชิงอันดับที่สองเพื่อเลื่อนชั้น คือ ฮามิลตัน อะคาเดมิคัล และควีน ออฟ เดอะ เซาท์

## อ้างอิง

หมวดหมู่:บุคคลที่เกิดในปี พ.ศ. 2480
หมวดหมู่:บุคคลที่เสียชีวิตในปี พ.ศ. 2567
หมวดหมู่:นักฟุตบอลจากแอเบอร์ดีน
หมวดหมู่:นักฟุตบอลชายชาวสกอตแลนด์
หมวดหมู่:นักฟุตบอลทีมชาติสกอตแลนด์
ใครจะเป็นแฟนฉันในวันพรุ่งนี้

หรือเรียกอย่างย่อว่า หรือ เป็นซีรีส์มังงะเว็บชุดรวมเรื่องของญี่ปุ่นที่เขียนบทและวาดภาพประกอบโดยฮินาโอะ โอโนะ เรื่องนี้ได้รับการตีพิมพ์เป็นตอนในนิตยสารออนไลน์**' ของ[[Cygames|ไซเกมส์]] ตั้งแต่เดือนพฤษภาคม พ.ศ. 2562 ถึงเดือนพฤศจิกายน พ.ศ. 2566 และได้มีการรวบรวมตอนต่างๆ ตีพิมพ์เป็นเล่ม([[ทังโกบง]]) โดยสำนักพิมพ์[[โชงากูกัง]]เป็นจำนวน 17 เล่ม มังงะมีลิขสิทธิ์ในประเทศไทยโดยสำนักพิมพ์[[ฟีนิกซ์ (สำนักพิมพ์)|ฟีนิกซ์]]

[[ละครโทรทัศน์ญี่ปุ่น|ละครโทรทัศน์]]จำนวน 12 ตอน ได้ออกอากาศตั้งแต่เดือนเมษายนถึงมิถุนายน พ.ศ. 2565 ฤดูกาลที่ 2 ออกอากาศตั้งแต่เดือนพฤษภาคมถึงมิถุนายน พ.ศ. 2566

มังงะเรื่องนี้มียอดจำหน่ายมากกว่า 5.6 ล้านเล่ม ณ เดือนสิงหาคม พ.ศ. 2566 ในปี พ.ศ. 2566 มังงะเรื่องนี้ได้รับ[[รางวัลมังงะโชงากูกัง]] ครั้งที่ 68 ในประเภท''[[โชโจะ]]''

== สื่อ ==
=== มังงะ ===
''ใครจะเป็นแฟนฉันในวันพรุ่งนี้''เขียนและวาดภาพโดยฮินาโอะ โอโนะ ได้เริ่มต้นตีพิมพ์ลงในนิตยสารออนไลน์**'ของไซเกมส์ เมื่อวันที่ 3 พฤษภาคม พ.ศ. 2562 ซีรีส์เรื่องนี้จบลงในตอนที่ 215 เมื่อวันที่ 13 ตุลาคม พ.ศ. 2566 ซึ่งตามมาด้วยบทส่งท้ายที่เผยแพร่เมื่อวันที่ 10 พฤศจิกายนในปีเดียวกัน ตอนพิเศษได้รับการตีพิมพ์เมื่อวันที่ 16 กุมภาพันธ์ พ.ศ. 2567 ตอนต่างๆ เหล่านี้ได้รับการรวบรวมตีพิมพ์เป็นเล่ม(ทังโกบง)โดยสำนักพิมพ์โชงากูกังเป็นจำนวนรวม 17 เล่ม ได้วางจำหน่ายตั้งแต่วันที่ 19 ธันวาคม พ.ศ. 2562 จนถึงวันที่ 19 กุมภาพันธ์ พ.ศ. 2567 สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในจัดพิมพ์เป็นภาษาไทยในวันที่ 20 มกราคม พ.ศ. 2566

#### จำนวนเล่ม

### ละคร
ในเดือนมีนาคม พ.ศ. 2565 ได้มีการประกาศว่าซีรีส์นี้จะได้รับการดัดแปลงเป็นละครโทรทัศน์ ได้ออกอากาศทางช่องเอ็มบีเอสและทีบีเอส ตั้งแต่วันที่ 13 เมษายนจนถึง 29 มิถุนายน พ.ศ. 2565 ดิสนีย์แพลตฟอร์มดิสทริบิวชั่นได้เป็นผู้ถือลิขสิทธิ์ซีรีส์นี้ในการลงสตรีมมิ่งทั่วโลก

ซีรีส์ฤดูกาลที่ 2 ได้รับการประกาศในเดือนเมษายน พ.ศ. 2566 โดยออกอากาศตั้งแต่วันที่ 2 พฤษภาคมจนถึง 28 มิถุนายน พ.ศ. 2566

## ผลตอบรับ
ในปี พ.ศ. 2563 มังงะเรื่องนี้อยู่ในรายชื่อผู้เข้าชิง 50 เรื่องในรางวัลมังงะถัดไป ครั้งที่ 6 ในหมวดเว็บไซต์ 

ในเดือนมีนาคม พ.ศ. 2565 มังงะเรื่องนี้มียอดจำหน่ายมากกว่า 300,000 เล่ม ในเดือนสิงหาคม พ.ศ. 2566 มียอดจำหน่ายมากกว่า 5.6 ล้านเล่ม

ซีรีส์เรื่องนี้ติดอันดับที่ 18 ในรายชื่อมังงะที่ดีที่สุดสำหรับผู้อ่านชายของโคโนะ มังงะ งะ ซูโงอิ! ประจำปี พ.ศ. 2565 ของทาการาจิมาชะ ซีรีส์นี้ได้รับรางวัลมังงะโชงากูกัง ครั้งที่ 68 ในประเภทโชโจะในปี พ.ศ. 2566

## หมายเหตุ

## อ้างอิง

## แหล่งข้อมูลอื่น
*  
*  
*  
* 

หมวดหมู่:มังงะที่ตีพิมพ์ในปี พ.ศ. 2562
หมวดหมู่:ละครโทรทัศน์ญี่ปุ่นในปี พ.ศ. 2565
หมวดหมู่:ละครโทรทัศน์ญี่ปุ่นที่เค้าโครงมาจากมังงะ
หมวดหมู่:การ์ตูนญี่ปุ่นแนววีรคติ
หมวดหมู่:มังงะของสำนักพิมพ์โชงากูกัง
หมวดหมู่:การ์ตูนญี่ปุ่นแนวโชเน็ง
หมวดหมู่:ละครโทรทัศน์ของสถานีโทรทัศน์ทีบีเอสทีวี
หมวดหมู่:ผู้ชนะรางวัลมังงะโชงากูกัง ประเภทโชโจะ
หมวดหมู่:เว็บคอมิกที่ได้รับการตีพิมพ์
หมวดหมู่:ฟีนิกซ์ (สำนักพิมพ์)
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

**การเลือกตั้ง[[สมาชิกสภาผู้แทนราษฎรจังหวัดสมุทรปราการ]] พ.ศ. 2531** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2529 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วย อำเภอพระประแดง, อำเภอเมืองสมุทรปราการ (เฉพาะตำบลบางโปรง ตำบลบางด้วน ตำบลบางเมืองใหม่ ตำบลบางเมือง ตำบลแพรกษา ตำบลท้ายบ้าน และตำบลปากน้ำ) และกิ่งอำเภอพระสมุทรเจดีย์

### เขตเลือกตั้งที่ 2
เขตการเลือกตั้งที่ 2 ประกอบด้วย อำเภอบางบ่อ, อำเภอบางพลี และอำเภอเมืองสมุทรปราการ (เฉพาะตำบลบางปู ตำบลบางปูใหม่ และตำบลสำโรงเหนือ)

## ดูเพิ่ม
* จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
* จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

## อ้างอิง

สมุทรปราการ
หมวดหมู่:การเลือกตั้งในจังหวัดสมุทรปราการ
ความกลม

**ความกลม** (Roundness) คือการวัดว่ารูปร่างของวัตถุใกล้เคียงกับวงกลมทางคณิตศาสตร์มากเพียงใด ความกลมใช้ในมิติสองมิติ เช่น หน้าตัดวงกลมตามแนวยาวของวัตถุทรงกระบอก เช่น เพลา หรือ ลูกกลิ้งทรงกระบอกในแบริ่ง ใน การกำหนดและการควบคุมมิติทางเรขาคณิต การควบคุมทรงกระบอกสามารถรวมถึงความเที่ยงตรงของแนวยาว ที่ทำให้ได้มาซึ่ง **ทรงกระบอก** (cylindricity) ส่วนที่คล้ายกันในมิติสามมิติ (สำหรับทรงกลม) เรียกว่า *[[สเฟียซิตี้]]* (sphericity)

ความกลมถูกกำหนดโดยลักษณะเด่นของรูปร่างมากกว่าการกำหนดขอบหรือมุม หรือ ความขรุขระของพื้นผิวของวัตถุที่ผลิต วงรีที่เรียบสามารถมีความกลมต่ำได้หากมี ความเยื้องศูนย์สูง รูปหลายเหลี่ยมสม่ำเสมอจะเพิ่มความกลมเมื่อจำนวนด้านเพิ่มขึ้น แม้ว่ามันจะยังมีขอบที่แหลมอยู่ก็ตาม

ใน ธรณีวิทยาและการศึกษาตะกอน (ซึ่งอนุภาคสามมิติเป็นสิ่งสำคัญ) ความกลมถือเป็นการวัดความขรุขระของพื้นผิว ในขณะที่รูปร่างโดยรวมอธิบายโดยสเฟียซิตี้

## คำจำกัดความแบบง่าย

การวัดความกลมตามมาตรฐาน ISO คือความแตกต่างของรัศมีระหว่าง วงกลมแนบใน และ วงกลมแนบนอก นั่นคือขนาดที่มากที่สุดและน้อยที่สุดสำหรับวงกลมที่พอดีภายในและครอบคลุมรูปร่าง

## เส้นผ่านศูนย์กลาง
การมี เส้นผ่านศูนย์กลางคงที่เมื่อวัดจากมุมต่างๆ รอบรูปร่างมักถือว่าเป็นการวัดความกลมที่ง่าย แต่นี่อาจทำให้เข้าใจผิดได้

แม้ว่าเส้นผ่านศูนย์กลางคงที่เป็น เงื่อนไขที่จำเป็น สำหรับความกลม แต่ก็ไม่ใช่ เงื่อนไขที่เพียงพอ เพราะยังมีรูปร่างที่มีเส้นผ่านศูนย์กลางคงที่แต่ห่างไกลจากความกลม ตัวอย่างทางคณิตศาสตร์เช่น สามเหลี่ยม Reuleaux และในชีวิตประจำวันเช่น เหรียญ 50 เพนนี (เหรียญอังกฤษ) แสดงให้เห็นถึงปรากฏการณ์นี้

## การเลื่อนออกจากศูนย์
ความกลมไม่ได้อธิบายการเลื่อนออกจากศูนย์ของรูปร่างจากจุดศูนย์กลางที่คาดการณ์ไว้ เพียงแต่พูดถึงรูปร่างโดยรวมเท่านั้น

นี่เป็นสิ่งสำคัญในกระบวนการผลิต เช่น เพลาข้อเหวี่ยง และวัตถุที่คล้ายกัน ซึ่งนอกจากต้องวัดความกลมของ แบริ่ง หลายตัวแล้ว ยังต้องวัดการจัดแนวของมันตามแกนด้วย

## การคำนวณในสองมิติ
มีการสร้างกราฟวงกลมหมุนเต็มรอบ โดยที่มุม \theta_i แต่ละค่า วัดรัศมี R_i หรือระยะห่างระหว่างจุดศูนย์กลางการหมุนและจุดผิวพื้น ทำการฟิตค่าเหล่านี้โดยวิธี least-squares กับข้อมูลเพื่อตีค่าพารามิเตอร์ของวงกลม:
:
\hat{R} = \frac{1}{N}\sum\limits_{i=1}^N R_i


:
\hat{a} = \frac{2}{N} \sum\limits_{i=1}^N R_i \cos{\theta_i}


:
\hat{b} = \frac{2}{N} \sum\limits_{i=1}^N R_i \sin{\theta_i}


ค่าที่เบี่ยงเบนจากวงกลมที่สมบูรณ์ (หรือที่เรียกว่า "ไม่กลม") คำนวณได้ดังนี้:
:
\hat{\Delta} = R_i - \hat{R} - \hat{a} \cos{\theta_i} - \hat{b} \sin{\theta_i}


## การวัดความกลม

การวัดความกลมมีความสำคัญมากใน มาตรวิทยา มีการวัดจุดต่างๆ บนวัตถุ สองวิธีพื้นฐานที่ใช้คือวิธีภายใน (intrinsic) และภายนอก (extrinsic)

## ข้อผิดพลาดในการวัดความกลม
***Least-square circle** (LSC)
***Minimum zone circle** (MZC)
***Minimum circumscribed circle** (MCC)
***Maximum inscribed circle** (MIC)

## หมายเหตุ

## ดูเพิ่ม
*ความกะทัดรัดของรูปร่าง
*ความเยื้องศูนย์ (คณิตศาสตร์)

## อ้างอิง

## อ่านหนังสือเพิ่ม

* 

หมวดหมู่:มาตรวิทยา
หมวดหมู่:วงกลม
หมวดหมู่:การวัดทางเรขาคณิต
ค่าคงตัวกรวย

ใน เรขาคณิต **ค่าคงตัวกรวย** (หรือ **ค่าคงตัวชวาร์สชิลด์** ตาม คาร์ล ชวาร์สชิลด์) เป็นปริมาณที่เป็นปริมาณที่อธิบายภาคตัดกรวยและแสดงด้วยตัวอักษร K ค่าคงตัวนี้กำหนดโดย&nbsp;*K* ค่าคงตัวนี้กำหนดโดย K = -e^2,  โดยที่  คือ ความเยื้องศูนย์กลาง ของหน้าตัดกรวย

สมการของภาคตัดกรวยที่มีจุดยอดที่ จุดกำเนิด และสัมผัสแกน y คือ
y^2-2Rx+(K+1)x^2 = 0
หรือ
 x = \dfrac{y^2}{R+\sqrt{R^2-(K+1)y^2}}
โดยที่ *R* คือ รัศมีความโค้ง ที่&nbsp;

การกำหนดนี้ใช้ใน ทัศนศาสตร์เรขาคณิต เพื่อระบุพื้นผิวเลนส์และกระจกที่เป็นรูป ทรงรีแบน (), ทรงกลม (), ทรงรียาว (), พาราโบลอยด์ (), และ ไฮเพอร์โบลอยด์ () เมื่อ การประมาณค่าแบบพาราเซียล ถูกต้อง พื้นผิวออปติกสามารถถือเป็นพื้นผิวทรงกลมที่มีรัศมีเท่ากันได้

## อ้างอิง

*

หมวดหมู่:ค่าคงตัวทางคณิตศาสตร์
หมวดหมู่:ภาคตัดกรวย
หมวดหมู่:ทัศนศาสตร์เชิงเรขาคณิต